
	1․ Շրջակա միջավայրի նախարարություն
	1/29.6/6323-2026

	
	17.07. 2026

	Կարծիք
«2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին» Կառավարության որոշման նախագծի վերաբերյալ

	Առաջարկվում է՝ 
•	որոշման նախագծի գործողությունը չսահմանափակել միայն Արարատի և Արմավիրի մարզերով՝ հաշվի առնելով նաև այն հանգամանքը, որ որոշման նախագծի հիմնավորման մեջ անդրադարձ չի կատարվել այն հարցին, թե ինչու պետք է աջակցություն տրամադրվի միայն այդ երկու մարզի ձկնաբույծներին։
•	որոշման նախագծի հիմնավորման 3-րդ «Կարգավորման նպատակը և բնույթը» մասում հստակեցնել Արարատի և Արմավիրի մարզերում գործող ձկնաբուծական տնտեսությունների քանակը, մասնավորապես՝ շրջակա միջավայրի նախարարության կողմից վարվող ջրային պետական կադաստրում գրանցված է, որ  Արարատի մարզում ձկնաբուծական նպատակով մակերևութային ջրային ռեսուրսներից ջրառ իրականացնելու համար տրվել է թվով 62 ջրօգտագործման թույլտվություն, ստորերկրյա ջրային ռեսուրսներից՝ 89, իսկ Արմավիրի մարզում համապատասխանաբար՝  5 և 45 ջրօգտագործման թույլտվություն։ 
•	որոշման նախագծի հավելվածի 2-րդ կետում «ձկնկիթի» բառից հետո ավելացնել «,մանրաձկան, մատղաշի» բառերը, «ապրանքային» բառից հետո ավելացնել «ձկան,» բառը։
	






Չի ընդունվել, քանի որ ՀՀ Արարատի և Արմավիրի մարզում ձկնաբուծությամբ զբաղվող տնտեսություներն առաջնորդվում են Հայաստանի Հանրապետության կառավարության 2003 թվականի մայիսի 22-ի «Ձկնային տնտեսության կարիքների համար ջրային ռեսուրսների օգտագործման կարգը հաստատելու մասին» N 703-Ն որոշմամբ և զբաղվում են թառափ և իշխան ձկնատեսակների բուծմամբ։


Ընդունվել է մասամբ, քանի որ հիմք է հանդիսացել նաև ՀՀ մարզպետանների կողմից ներկայացված տեղեկատվությունը։



Ընդունվել է կատարվել է փոփոխություն։

	2 ՀՀ տարածքային կառավարման և ենթակառուցվածքների նախարարություն
	ԴԽ/23․3/27078-2026

	
	13․07․2026 թ․

	Հարգելի´ պարոն Պապոյան
«2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) վերաբերյալ սկզբունքային առարկություններ չունենք:
Միաժամանակ առաջարկում ենք հստակեցնել Նախագծին կից հավելվածի 8-րդ կետի 3-րդ ենթակետով նախատեսված՝ համայնքի ղեկավարի կողմից ձկնաբուծական տնտեսության փաստացի գործունեության վերաբերյալ տեղեկանքի ներկայացման պահանջը, քանի որ Նախագծով չի հիմնավորվում դրա անհրաժեշտությունը՝ հաշվի առնելով, որ նույն տեղեկատվության ստուգման նպատակով արդեն նախատեսված է մարզպետի աշխատակազմի տեղեկանքը: Ավելին, «Տեղական ինքնակառավարման մասին» ՀՀ օրենքով համայնքի ղեկավարի համար սահմանված չէ տնտեսավարող սուբյեկտների փաստացի գործարար գործունեության հավաստման գործառույթ։
Հետևաբար, առաջարկում ենք դիտարկել աջակցության ստացման համար անհրաժեշտ փաստաթղթերի ցանկը նոր ենթակետով լրացնելու հնարավորությունը, որով կարող է նախատեսվել համապատասխան համայնքապետարանի աշխատակազմի կողմից տրված տեղեկանք՝ համայնքի բյուջեի հանդեպ տեղական հարկերի, տուրքերի և վճարների գծով ժամկետանց պարտավորություններ չունենալու վերաբերյալ։ Կարծում ենք, որ պետական բյուջեի միջոցներից ուղղակի ֆինանսական աջակցության տրամադրումը նպատակահարմար է դիտարկել այն սուբյեկտների համար, որոնք պատշաճ կերպով կատարում են իրենց պարտավորությունները նաև տեղական մակարդակում։
Բացի այդ, առաջարկում ենք Նախագծի 6-րդ և 12-րդ կետերում «մարզպետարան» բառը փոխարինել «մարզպետի աշխատակազմ» արտահայտությամբ:
   


	
Ընդունվել է մասամբ։





Ընդունվել է կատարվել է փոփոխություն։

	3․ Պետական եկամուտների կոմիտե
	01/3-1/43101-2026

	
	17․07․2026 թ․

	Հարգելի պարոն Պապոյան,
«2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը.
Նախագծի հավելվածով միջոցառման շրջանակներում նախատեսվում է՝
- պետական աջակցություն տրամադրել ՀՀ Արարատի և Արմավիրի մարզերում արդյունագործական ձկնաբուծության գործունեություն իրականացնող` իշխանի և թառափի բուծմամբ զբաղվող տնտեսավարող սուբյեկտներին,
- պետական աջակցությունը տրամադրվում է միանվագ՝ 2025 թվականի ընթացքում ձեռք բերված ձկան կերի փաստաթղթերով հիմնավորված ընդհանուր արժեքի մեկ ամսվա միջին արժեքի 30 տոկոսի չափով: Ընդ որում, մեկ ամսվա միջին արժեքը հաշվարկվում է 2025 թվականի ընթացքում ձեռք բերված ձկան կերի փաստաթղթերով հիմնավորված ընդհանուր արժեքը 12-ի բաժանելու միջոցով։
1. Նախագծի հավելվածի 4-րդ կետով նախատեսված է, որ փոխհատուցվող գումարի հաշվարկման համար հիմք են հանդիսանալու շահառուի կողմից 2025 թվականի ընթացքում գնված կերերի հաշիվ վավերագիրը, ՀՀ պետական եկամուտների կոմիտեին նախորդ տարում ներկայացված տարեկան հաշվետվությունները, ինչպես նաև ընդհանուր հարկման համակարգում ընդգրկված տնտեսավարողների տվյալները (ԱԱՀ)։ Նշված կարգավորման հետ կապված անհրաժեշտ է հաշվի առնել, որ.
- կերերը կարող են ձեռք բերել ինչպես հաշիվ վավերագրերով, այնպես էլ հարկային հաշիվներով կամ ներմուծված լինեն Հայաստանի Հանրապետություն: Հետևաբար, առաջարկում ենք հստակեցնել, որ փոխհատուցվող գումարների հաշվարկման համար հիմք են ընդունվում շահառուի կողմից Հայաստանի Հանրապետությունում ձեռքբերված կերերի մասով՝ ՀՀ հարկային օրենսգրքով սահմանված կարգով դուրս գրված հաշվարկային փաստաթղթերում առկա տվյալները: Միաժամանակ, Հայաստանի Հանրապետություն ներմուծված կերերի մասով ևս աջակցություն տրամադրելը նպատակահարմար համարվելու դեպքում նախատեսել համապատասխան կարգավորում՝ փոխհատուցման գումարի չափի որոշման համար, 
- առաջարկում ենք հստակեցնել «տարեկան հաշվետվություններ» եզրույթը՝ նախատեսելով կարգավորում, թե որ հարկատեսակների մասով ներկայացվող հարկային հաշվարկներին է վերաբերում: Ընդ որում, անհրաժեշտ է նկատի ունենալ, որ հարկային տարվա արդյունքներով հարկային հաշվարկ ներկայացնելու դրույթ ՀՀ հարկային օրենսգրքով սահմանված է շահութահարկի մասով,
- անհրաժեշտ է նկատի ունենալ, որ տնտեսավարող սուբյեկտը ձեռք բերված կամ ներմուծված կերերի որոշ մասը կարող է իրացնել այլ տնտեսավարող սուբյեկտների, այսինքն` ձեռք բերված կերը կարող է չօգտագործվել ձկներին կերակրելու նպատակով: Բացի այդ, ձկներին կերակրելու համար նախատեսված կերի ծավալի մեջ, կարծում ենք, հնարավոր չէ ճշտել իշխան և թառափ ձկնատեսակներին կամ այլ ձկնատեսակներին բաժին ընկնող չափերը:
2. Նախագծի հավելվածի 6-րդ կետի՝
- 2-րդ ենթակետը առաջարկում ենք հանել, որի համաձայն միջոցառման մասնակից է համարվում նաև Պետական եկամուտների կոմիտեն, հաշվի առնելով, որ Պետական եկամուտների կոմիտեն նախագծով նախատեսվող կարգավորումների շրջանակներում տրամադրում է տեղեկատվություն՝ շահառու հանդիսացող տնտեսավարող սուբյեկտների մասով հարկային մարմնի տեղեկատվական բազայում առկա տվյալների հիման վրա, 
- 3-րդ ենթակետով նախատեսվում է, որ շահառու են համարվում արդյունագործական ձկնաբուծական տնտեսությունները, որոնք զբաղվում են իշխանի և թառափի բուծմամբ, ինչպես նաև բեղմնավորված ձկնկիթի և ապրանքային խավիարի արտադրություն իրականացնող իրավաբանական անձինք կամ անհատ ձեռնարկատերերը, որոնք սահմանված կարգով ունեն համապատասխան ջրօգտագործման թույլտվություն, Պետական եկամուտների կոմիտեի կողմից տրամադրված տեղեկանք, որտեղ ներառված է տեղեկատվություն 2025 թվականի դրությամբ ձեռք բերված ձկան կերի հաշվետվության վերաբերյալ: Նշված կարգավորման հետ կապված անհրաժեշտ է հաշվի առնել, որ ՀՀ հարկային օրենսգրքով սահմանված կարգավորումներին համապատասխան` հարկ վճարողի կողմից հարկային տարվա ընթացքում կատարված ձեռքբերումների մասով հարկային մարմին հարկային հաշվարկ չի ներկայացվում և այդ ձեռքբերումների մասով Պետական եկամուտների կոմիտեի չի կարող տրամադրել տեղեկանք: Հետևաբար՝ առաջարկում ենք հանել Պետական եկամուտների կոմիտեի կողմից այդ տեղեկանքը տրամադրված լինելու պահանջը:
Միաժամանակ, գտնում ենք, որ պետք է հստակեցվեն, որ շահառու կարող են հանդիսանալ արդյունագործական ձկնաբուծական տնտեսությունները, անկախ 2025 թվականի ընթացքում գործունեության իրականացման ժամանակահատվածից, օրինակ 2025 թվականի ընթացքում նոր ստեղծված կամ գործունեությունը դադարեցրած կամ գործունեությունը վերսկսած արդյունագործական ձկնաբուծական տնտեսությունները:
3. Նախագծի հավելվածի 8-րդ կետին համապատասխան` շահառուն աջակցության գումարի ստացման նպատակով էլեկտրոնային եղանակով դիմում է Էկոնոմիկայի նախարարություն՝ դիմումին կցելով նաև տեղեկանք՝ Կոմիտեի կողմից տրամադրված 2025 թվականին ձեռք բերված ձկան կերի ծավալների վերաբերյալ՝ ըստ ներկայացված հաշվետվությունների, 2025 թվականի ընթացքում գնված կերերի հաշիվ վավերագրերը, ընդհանուր հարկման համակարգում ընդգրկված տնտեսավարողների տվյալների (ԱԱՀ) վերաբերյալ քաղվածք: Նշվածի հետ կապված հայտնում ենք, որ 
- հաշվի առնելով այն հանգամանքը, որ ապրանքների մատակարարման մասով դուրս գրվող հաշվարկային փաստաթղթերում ապրանքների ԱՏԳ ԱԱ ծածկագրերը պարտադիր ներառելու պահանջը բոլոր հարկ վճարողների նկատմամբ գործում է 2026 թվականի հունվարի 1-ից, ուստի 2025 թվականին ձեռք բերված ձկան կերի ծավալների վերաբերյալ տեղեկության տրամադրումը հարկային վարչարարության տեսանկյունից որոշ դեպքերում կարող է առաջացնել լուրջ բարդություններ,
- հարկային մարմին ներկայացված տարեկան հաշվետվության պատճենի տրամադրման հետ կապված անհրաժեշտ է հստակեցնել` արդյոք խոսքը վերաբերում է շահութահարկի հաշվարկին թե ոչ, ընդ որում պետք է նկատի ունենալ, որ հարկման հատուկ համակարգում գործող կազմակերպությունը շահութահարկի հաշվարկ չի ներկայացնում,
- անհրաժեշտ է հստակեցնել «ընդհանուր հարկման համակարգում ընդգրկված տնտեսավարողների տվյալների (ԱԱՀ) վերաբերյալ քաղվածք» եզրույթը:

	



















Ընդունվել է մասամբ, փոխհատուցման գումարի չափի համար հիմք է ընդունվել ձկնաբույծների հետ աշխատանքային կարգով քննարկումը ։


















Ընդունվել  է կատարվել  է փոփոխություն։



Ընդունվել է մասամբ, քանի որ հիմնականում արհեստական կերերով կերակրում են իշխան և թառափազգի ձկնատեսակներին։





Ընդունվել  էկատարվել  է փոփոխություն։






Ընդունվել  է կատարվել  է փոփոխություն։

















Չի ընդունվել, քանի որ հիմք է ընդունվել ՀՀ Արարատի և Արմավիրի մարզում ձկնաբուծությամբ զբաղվող տնտեսություներն առաջնորդվում են Հայաստանի Հանրապետության կառավարության 2003 թվականի մայիսի 22-ի «Ձկնային տնտեսության կարիքների համար ջրային ռեսուրսների օգտագործման կարգը հաստատելու մասին» N 703-Ն որոշմամբ և զբաղվում են թառափ և իշխան ձկնատեսակների բուծմամբ։








Ընդունվել  կատարվել  է փոփոխություն։


	4․ Արդարադատության նախարարություն
	/27.1/37865-2026

	
	17․07․2026 թ․

	«2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին» Հայաստանի Հանրապետության կառավարության որոշման նախագծի վերաբերյալ

1․ «2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) հավելվածի 6-րդ կետի 3-րդ ենթակետի համաձայն՝ միջոցառման մասնակիցներն են Հայաստանի Հանրապետության Արարատի և Արմավիրի մարզերի արդյունագործական ձկնաբուծական տնտեսությունները, որոնք զբաղվում են իշխանի և թառափի բուծմամբ, ինչպես նաև բեղմնավորված ձկնկիթի և ապրանքային խավիարի արտադրություն իրականացնող իրավաբանական անձինք կամ անհատ ձեռնարկատերերը, որոնք սահմանված կարգով ունեն համապատասխան ջրօգտագործման թույլտվություն, Կոմիտեի կողմից տրամադրված տեղեկանք, որտեղ ներառված է տեղեկատվություն 2025 թվականի դրությամբ ձեռք բերված ձկան կերի հաշվետվության վերաբերյալ, Հայաստանի Հանրապետության մարզպետարանից տեղեկանք փաստացի գործող ձկնաբուծարանների վերաբերյալ, ինչպես նաև սահմանված ձևով Կոմիտե ներկայացված տարեկան հաշվետվության պատճեներ (այսուհետ՝ շահառու)։ Միաժամանակ, Նախագծի հավելվածի 8-րդ կետի 3-րդ ենթակետի համաձայն՝ դիմումին կից շահառուն ներկայացնում է նաև տեղեկանք համայնքի ղեկավարից ձկնաբուծական տնտեսության փաստացի գործունեության վերաբերյալ։
Վերոգրյալ կարգավորումների արդյունքում ստեղծվում է մի իրավիճակ, երբ տնտեսվարողները պետք է մարզպետարանի և համայնքի ղեկավարի կողմից ներկայացնեն նույնաբովանդակ տեղեկանքներ, ինչը ստեղծում է կրկնակի վարչարարություն, բացի այդ, «Տեղական ինքնակառավարման մասին» օրենքի 49-րդ հոդվածի կարգավորումները հաշվի առնելով, առաջարկում ենք դիտարկել համապատասխան տեղեկանքը միայն համայնքի ղեկավարի կողմից տրամադրելու նպատակահարմարության հարցը։
2․ Նախագծի հավելվածի 8-րդ կետի 9-րդ ենթակետի համաձայն՝ դիմումին կից շահառուն ներկայացնում է նաև սերտիֆիկատ, որը հավաստում է, որ Հայաստանի Հանրապետություն ներկրվող կամ Հայաստանի Հանրապետությունում արտադրվող կերը համապատասխանում է Եվրոպական Միության անդամ երկրների կամ Եվրասիական Տնտեսական Միության, ինչպես նաև Հայաստանի Հանրապետության օրենսդրության պահանջներին։ Այս առումով պարզաբանման կարիք ունի, թե որ մարմնի կողմից տրված սերտիֆիկատի մասին է խոսքը, միաժամանակ, հարկ է նշել, որ հնարավոր են դեպքեր, երբ կերը ձեռք է բերվել երրորդ անձից և շահառուն կարող է չունենալ ներմուծման սերտիֆիկատի բնօրինակը, ուստի անհրաժեշտ է կարգավորել նաև նշված դեպքերը։
3․ Նախագծի հավելվածի 9-րդ կետի 1-ին նախադասության համաձայն՝ Նախարարությունը 3 աշխատանքային օրվա ընթացքում ուսումնասիրում է դիմումի և կից ներկայացված փաստաթղթերի ամբողջականությունը և համապատասխան գրությամբ՝ փոստային կամ էլեկտրոնային եղանակով շահառուին տեղեկացնում փաստաթղթերի ընդունման և դրանց ամբողջականության վերաբերյալ, մինչդեռ հաջորդիվ կարգավորումներում խոսքը փաստաթղթերի ամբողջական չլինելու մասին է, ուստի անհրաժեշտ է կարգավորել նաև փաստաթղթերի ամբողջական լինելու դեպքերը։ Բացի այդ, պարզ չէ, թե պայմանագիր կնքելու առաջարկ ուղարկելն իրականացվում է դիմումի հաստատումից հետո, թե ոչ: Այսինքն՝ անհրաժեշտ է հստակեցնել արդյոք պայմանագիր կնքելու առաջարկը ենթադրում է դիմումի բավարարում, եթե այո ապա անհասկանալի է Նախագծի հավելվածի 10-րդ կետի «(․․․)։ Եթե դիմումատուն սույն կետով սահմանված ժամկետում առանց հիմնավոր պատճառի չի ներկայանում Նախարարություն՝ փոխհատուցում տրամադրելու մասին պայմանագիր կնքելու համար, ապա նրա դիմումը ենթակա է մերժման» կարգավորումը։ 
4․ Նախագծի հավելվածի 9-րդ և 10-րդ կետերում փաստաթղթերի ստուգման և պայմանագիր կնքելու վերաբերյալ ծանուցման համար սահմանված են հստակ ժամկետներ, սակայն նախագծում բացակայում են դիմումի մերժման հստակ իրավական հիմքերը (բացառությամբ պայմանագիր կնքելու չներկայանալու դեպքի)։ Այս առումով գտնում ենք, որ առնվազն անհրաժեշտ է նախատեսել, որ եթե փաստաթղթերը չեն համապատասխանում, կամ շահառուն չի համալրում դրանք 5 օրում, նախարարությունը պետք է կայացնի մերժման որոշում, որը ենթակա է բողոքարկման «Վարչարարության հիմունքների և վարչական վարույթի մասին» օրենքով: Այսպիսով՝ նախագծում առաջարկում ենք նախատեսել առանձին կետ դիմումի մերժման հիմքերի վերաբերյալ և հղում կատարել վարչական կարգով բողոքարկման իրավունքին։
Միաժամանակ առաջարկում ենք Նախագծում նախատեսել պայմանագրի էական պայմանների վերաբերյալ կարգավորումներ։
5․ Միաժամանակ Նախագծի հիմնավորումներում անհրաժեշտ է պարզաբանել, թե ինչով է պայմանավորված Նախագծով նախատեսված աջակցության տրամադրումը միայն ՀՀ Արարատի և Արմավիրի մարզերի արդյունագործական ձկնաբուծական տնտեսությունների համար նախատեսելու հարցը։

Հիմք է ընդունվել ՀՀ Արարատի և Արմավիրի մարզում ձկնաբուծությամբ զբաղվող տնտեսություներն առաջնորդվում են Հայաստանի Հանրապետության կառավարության 2003 թվականի մայիսի 22-ի «Ձկնային տնտեսության կարիքների համար ջրային ռեսուրսների օգտագործման կարգը հաստատելու մասին» N 703-Ն որոշմամբ և զբաղվում են թառափ և իշխան ձկնատեսակների բուծմամբ։

	Ի պատասխան ՀՀ փոխվարչապետ Մհեր Գրիգորյանի գրասենյակի ղեկավարի  13.07.2026թ. N02.1/02.17/24015-2026 գրության՝ «2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով հաստատվող միջոցառմամբ (այսուհետ՝ Միջոցառում) նախատեսվում է Արարատի և Արմավիրի մարզերում գործող ձկնաբուծական տնտեսությունների արտադրական և ֆինանսական կայունությունն ապահովելու նպատակով, մինչև 2026թ. սեպտեմբերի 1-ը ներառյալ դիմում ներկայացրած, արդյունագործական ձկնաբուծության գործունեություն իրականացնող իրավաբանական անձանց կամ անհատ ձեռնարկատերերին տրամադրել պետական աջակցություն 2025թ. ընթացքում ձեռք բերված ձկան կերի փաստաթղթերով հիմնավորված մեկ ամսվա միջին արժեքի 30 տոկոսի չափով, հայտնում ենք հետևյալը. 
1. Նախագծի հիմնավորման համաձայն Միջոցառման ընդունումը պայմանավորված է վերջին շրջանում ձկան և ձկնամթերքի արտահանման ոլորտում առաջացած դժվարությունների, իրացման խնդիրների և շրջանառու միջոցների սղության հետևանքով տնտեսավարողների մոտ առաջացած արտադրության շարունակականության ապահովման խոչնդոտները հաղթահարելու անհրաժեշտությամբ, որի նպատակով նախատեսվում է շուրջ 138 արդյունագործական ձկնաբուծական տնտեսությունների մեկ ամսվա համար տրամադրել պետական աջակցություն՝ 675.0 մլն դրամի չափով: Մինչդեռ բացահայտման կարիք ունեն տրամադրվող աջակցությունը ձեռք բերված ձկան կերի մեկ ամսվա միջին արժեքի 30 տոկոսի չափով (մեկ տնտեսավարողի հաշվով շուրջ 4.9 մլն դրամ) սահմանելու շարժառիթները: 
2. Միջոցառման 4-րդ կետի համաձայն՝ ձկնաբուծության գործունեություն իրականացնող իրավաբանական անձանց կամ անհատ ձեռնարկատերերին 2025 թվականին ձեռք¬բերված ձկան կերերի արժեքի մասնակի փոխհատուցման գումարի հաշվարկման համար հիմք են հանդիսանում շահառուի կողմից 2025 թվականի ընթացքում գնված կերերի հաշիվ վավերագիրը, ՀՀ պետական եկամուտների կոմիտեին նախորդ տարում ներկայացված տարեկան հաշվետվությունները, ինչպես նաև ընդհանուր հարկման համակարգում ընդգրկված տնտեսավարողների տվյալները:
Վերոգրյալի կապակցությամբ հայտնում ենք, որ պարզ չէ, թե հարկային մարմին ներկայացվող ինչ տարեկան հաշվետվությունների մասին է խոսքը: Եթե խոսքը հարկային հաշվարկների մասին է, ապա հարկ է նկատել, որ հարկային օրենսգրքով յուրաքանչյուր հարկի համար սահմանված է հարկային հաշվարկների ներկայացման առանձին պահանջ, օրինակ՝ եկամտային հարկի, ավելացված արժեքի հարկի և ակցիզային հարկի, շրջանառության հարկի, շահութահարկի, բնապահպանական հարկի: Ուստի, առաջարկում ենք «հաշվետվություն» եզրույթը հստակեցնել:
Միաժամանակ հայտնում ենք, որ Հարկային օրենսգրքի 55-րդ հոդվածի 

1-ին մասի համաձայն՝ ապրանքի մատակարարման գործարքը փաստաթղթավորելու համար կիրառվում է ոչ միայն հաշիվ վավերագիր այլ նաև հարկային հաշիվ:
Ընդ որում Հարկային օրենսգրքի 67-րդ հոդվածի համաձայն՝ հաշիվ վավերագիր դուրս է գրվում ԱԱՀ վճարող չհամարվողների կողմից, ինչպես նաև ապրանքի մատակարարման, աշխատանքի կատարման և (կամ) ծառայության մատուցման այն գործարքների մասով, որոնք ազատված են ԱԱՀ-ից:
Այս առումով առաջարկում ենք հստակեցնել, թե Նախագծի շրջանակներում ինչու է նախատեսվում փոխհատուցում տրամադրել միայն այն կերի ձեռքբերումների մասով, որոնց փաս¬տա¬թղթավորումը իրականացվել է հաշիվ վավերագրի միջոցով: 
3. Չնայած Նախագծի հիմնավորման համաձայն Միջոցառման իրականացման համար անհրաժեշտ ֆինանսական միջոցները (675.0 մլն դրամ) հատկացվելու են ՀՀ 2026թ. պետական բյուջեով նախատեսված միջոցներից վերաբաշխում կատարելու միջոցով, այնուամենայնիվ հարկ է նշել, որ.
ա/ Էկոնոմիկայի նախարարության կողմից շրջանառվող կառավարության որոշման նախագծերով կառավարության պահուստային ֆոնդից պահանջը կազմում է 21.8 մլրդ դրամ։ 
բ/ Էկոնոմիկայի նախարարության կողմից արդեն իսկ ստանձնված պարտավորությունների կատարման նպատակով 2026թ. պետական բյուջեի կատարման ընթացքում վերաբաշխումների իրականացման առավելագույն սահմանաչափը նախատեսված 2%-ի փոխարեն սահմանվել է 7%: Հետևաբար բացահայտման կարիք ունեն այն միջոցառումները, որոնց գծով ՀՀ 2026թ. պետական բյուջեով սահմանված ծախսերի թերակատարման կամ վերաբաշխման հաշվին նախատեսվում է իրականացնել Նախագծի ընդունման դեպքում առաջացող հավելյալ ծախսերը, նկատի ունենալով նաև ՀՀ մշտապես 
գործող ֆինանսատնտեսական նախարարական կոմիտեի 17.07.2026թ. նիստի օրակարգի 18-րդ նախագծի ամփոփաթերթում ներկայացված տեղեկատվությունը, համաձայն որի Էկոնոմիկայի նախարարությանը հատկացված ֆինանսական միջոցների խնայողության հաշվին արդեն իսկ իրականացվել են վերաբաշխումներ ՀՀ կառավարության 18.06.2026թ. N 886-Ն որոշմամբ և ստանձնված պարտավորությունների կատարման համար առաջարկվել է գումարները տրամադրել կառավարության պահուստային ֆոնդից: Այս համատեքստում, հաշվի առնելով վերոգրյալը և նկատի ունենալով, որ 2026-2028թթ. ՄԺԾԾ-ով և 2026թ. պետական բյուջեով արդեն իսկ սահմանված են ոլորտին հատկացվելիք գումարները, որոնց մեծ մասը ծանրաբեռնված է ընթացիկ պարտավորություններով, առաջարկում ենք, որպեսզի էկոնոմիկայի նախարարության կողմից ներկայացվի հնարավոր խնայողությունների վերաբերյալ իրատեսական գնահատումներ։
գ/ ՀՀ Կառավարության 04.12.2025թ. N 1761-Ն որոշման 38-րդ կետի 7-րդ ենթակետի համաձայն ներքին և արտաքին վերաբաշխումներ չեն կարող իրականացվել, եթե հավելյալ ծախսային կարիքի ֆինանսավորման առաջարկը բյուջեի պլանավորման փուլում չի համարվել առաջնահերթ և չի ներառվել տվյալ տարվա պետական բյուջեի մասին օրենքի՝ լրացուցիչ ծախսերի առաջնահերթությունների հավելվածում (սույն պահանջները չեն տարածվում պահանջարկով մղվող միջոցառումների գծով բյուջետային տարվա ընթացքում ձևավորված պարտավորությունների ֆինանսավորման, պետական բյուջեով սահմանված արդյունքային ցուցանիշների ապահովման, պահուստային ֆոնդի համալրման նպատակով իրականացվող, ինչպես նաև միջեռամսյակային վերաբաշխումների վրա): Մինչդեռ, Միջոցառման գծով պահանջվող ֆինանսական միջոցները ներառված չեն ՀՀ 2026թ. պետական բյուջեի մասին օրենքի լրացուցիչ ծախսերի առաջնահերթությունների N 6 հավելվածում:
Ելնելով վերոգրյալից առաջարկում ենք հստակ նշել այն միջոցառումները, որոնցից նախատեսվում է իրականացնել վերաբաշխումներ կամ զերծ մնալ 2026թ. պետական բյուջեի համար լրացուցիչ պարտավորություններ առաջացնող նախաձեռնություններից, քանի որ առկա է ռիսկ, որ Նախագծով նախատեսվող միջոցառումը կարող է մնալ առանց ֆինանսավորման։
	

















Հիմք է ընդունվել ձկնաբույծների հետ քննարկումների արդյունքները։











Ընդունվել կատարվել  է փոփոխություն։




































Կարևորելով միջոցառման հրատապությունը, որպես ֆինանսավորման աղբյուր անհրաժեշտ է դիտարկել ՀՀ պետական բյուջեն։ Միաժամանակ հարկ է նշել, որ թեև ֆինանսական տարվա ընթացիկ պարտավորությունները դեռևս ընթացքի մեջ են, այնուամենայնիվ ՀՀ էկոնոմիկայի նախարարության կողմից իրականացվող որոշ ծրագրերի խնայողության հաշվին կարող են առաջանալ լրացուցիչ ֆինանսական միջոցներ։

	  «2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին» Կառավարության որոշման նախագծի վերաբերյալ առարկություններ և առաջարկություններ չկան: 

	



